|  |
| --- |
| Merūnas Vitulskis |
|  
2023 m. |
| Biografija |
| Gimė | 1983 m. vasario 18 d. (41 metai), Kaunas |
| Kilmė |  Lietuva |
| Žanrai | Opera |
| Veikla | Operos solistas |
| Instrumentai | gitara, fleita, pianinas |
| Aktyvumo metai | 2006 - Dabar |

**Merūnas Vitulskis** (g. 1983 m. vasario 18 d. Kaune) – dainininkas (tenoras), tarptautinių dainų festivalių laureatas, operos solistas.

2014 m.

Biografija
----------

Užaugo Šančiuose (Kaunas).

Tėvai – Aurelija ir Bronius – išsiskyrė jam dar negimus. Nuo 8 metų augo su patėviu, mama ir netrukus gimusia seserimi Viktorija. Nuo plaučių vėžio mirus mamai, 16-metis apsigyveno su jį įsivaikinusia senele Vanda Vitulskiene bei teta Almone Vitulskyte. Talentą menui paveldėjo iš senelio, žymaus dailininko tapytojo – Aleksandro Vitulskio, kuris mirė Merūnui dar negimus.

Baigė Kauno Vaižganto vidurinę mokyklą. Buvo aktyvus mokyklos visuomeniniame gyvenime, todėl net du kartus nominuotas „Mokyklos patriotu", dabar – šios mokyklos Garbės galerijos narys.

Dainuoti pradėjo septintoje klasėje, paskatintas muzikos mokytojos Giedrės Druskienės. Vėliau muzikos žinias gilino Juozo Gruodžio konservatorijoje.

Vokalo Merūną mokė ne vienas akademinės muzikos pedagogas. Pirmasis dainininko LMTA vokalo dėstytojas, kurio dainavimo klasėje studijavo 3 metus (2005–2006 m. ir 2007–2009 m.) – Jonas Antanavičius. 2006 m. jaunajam tenorui pasiėmus akademines atostogas ir ėmus dalyvauti muzikiniame realybės šou „Kelias į žvaigždes 2", jo metu jį mokė operos solistas, LMTA prof. Vytautas Juozapaitis. 2009 m. Merūnas perėjo į prof. V. Noreikos dainavimo klasę. 2010 m. baigė vokalo bakalauro studijas. Dainavimo studijas tęsia LMTA magistrantūroje, kartu siekia įgyti vokalo pedagogo specialybę.

Save išbandė įvairiose srityse – dailėje, vienerius metus piešti mokėsi Juozo Naujalio meno mokykloje, vėliau dirbo narkomanų pagalbos linijoje „Aš galiu". Keliavo, buvo vienas iš nedaugelio Lietuvos skautų, priklausančių Europos skautų asociacijai, bendravo su pranciškonais, net mąstė apie tapimą vienuoliu. Išbandė ir ekstremalius dalykus – šokinėjo su guma bei parašiutu, nardė, dalyvavo „drage". Dirbo statybose.

Išgarsėjęs LNK muzikiniame projekte „Kelias į žvaigždes 2", Merūnas tapo vienu populiariausių Lietuvos dainininkų. Daug koncertuoja, yra kviečiamas pasirodyti daugybėje TV laidų bei festivalių. Pažymėtini pasirodymai: Nacionalinės pažangos premijos įteikimo ceremonija 2007 (su Lietuvos valstybiniu simfoniniu orkestru), XII ir XIV Pažaislio muzikos festivalis (su Kauno miesto simfoniniu orkestru), Druskininkų teatro festivalis, koncertas Lietuvos Nepriklausomybės atkūrimo 90-osioms metinėms pažymėti Latvijos nacionaliniame operos teatre, V tarptautinis Tytuvėnų vasaros festivalis, VI Bistrampolio festivalis (su Šv. Kristoforo kameriniu orkestru), III tarptautinis Mykolo Oginskio festivalis (su Mykolo Oginskio festivalio simfoniniu orkestru), LNK labdaros telemaratonas „Gerumo diena" (2007–2010), kompozitoriaus A. Raudonikio kūrybos 50-ečio ir maestro 75-erių metų jubiliejinis koncertas LNOBT (su Valstybiniu pučiamųjų instrumentų orkestru „Trimitas"), festivalis „Operetė Kauno pilyje 2009" ir kt.

Dalyvavimas projektuose
-----------------------

### Realybės šou „Kelias į žvaigždes 2"

Nuo pat realybės šou „Kelias į žvaigždes 2" pradžios Merūnas buvo laikomas projekto lyderiu. Iki finalinių kovų, dėl išlikimo projekte kovojo 2 kartus – prieš Grūdą, kurį nugalėjo rezultatu 41 467:6 456 ir Agnę, kurią įveikė 64 004:39 686. Pusfinalyje susitiko su Simona, kurią nugalėjęs skirtumu 33 517:14 243, pateko į finalą. Dėl „Kelias į žvaigždes 2" nugalėtojo titulo kovojo su Radži. Finalo metu buvo pasiektas Lietuvos realybės šou balsavimo rekordas: iš 181 505 balsavusiųjų 106 069 žiūrovų skambučių palaikė Merūną. Merūnui atiteko pagrindinis realybės šou prizas – 100 tūkstančių litų.

Dalyvaudamas „Kelias į žvaigždes 2" sudainavo 4 solines dainas – „Meilė Nerūdija", „O, Gražuole", „Su Tavim" ir „Davė Dievas Man". Visos dainos tapo vienomis populiariausių šou dainų. Projekto metu „lietuviškuoju Baskovu" vadinamas dalyvis turėjo progą pabendrauti ir su pačiu Rusijos tenoru Nikolajumi Baskovu, iš kurio susilaukė teigiamo vertinimo ir paskatinimo toliau dainuoti operoje. Po realybės šou, už Kauno garsinimą miesto meras Arvydas Garbaravičius Merūną apdovanojo (įteikė statulėlę su miesto simboliu – stumbru).

### Kiti projektai

Vos pasibaigus „Kelias į žvaigždes", rengėjų kvietimu dalyvavo „Nacionalinėje Muzikos Lygoje", joje laimėjo visas dvikovas ir pateko į NML atkrentamąsias varžybas, tačiau jau pirmajame etape nusileido buvusiam konkurentui ir kolegai „Kelias į žvaigždes 2" – Radži. Kaip „Kelias į žvaigždes 2" laimėtojas buvo pakviestas dalyvauti NML Čempionų taurės varžybose. Jose, nepatyręs nė vieno pralaimėjimo, tapo čempionu ir laimėjo 10 tūkst. litų.

2007 m. vasarą dalyvavo XVI tarptautiniame muzikos ir teatro festivalyje „Славянский базар" (Slavų turgus) Vitebske (Baltarusija). Teatro scenoje pasirodė su spektakliu „Meistriškumo pamoka", kuriame atliko Maria Callas studento tenoro Tonio vaidmenį. Dainų konkurse atliko dvi dainas – „Su Tavim" ir „Жестокая Любовь". Iš abiejų dainos konkurso turų surinkęs vienodai – po 70 balų iš 90 galimų (bendra suma 140/180), užėmė 16 vietą tarp 22 dalyvių.

2008 m. pradžioje dalyvavo LNK rengtame muzikiniame projekte, kuriame rungėsi visų 3 realybės šou „Kelias į žvaigždes" dalyviai suskirstyti į tris komandas po tris (iš kiekvieno šou po vieną). Merūnas pateko į vieną komandą su Dange ir Skaiste. Jų komanda pateko į finalą, kuriame surinko ~2800 taškų, užėmė antrąją vietą ir pasidalino 6 tūkst. litų prizą.

Tų pačių metų vasario mėn. 21 d. Šv. Kotrynos bažnyčioje kaip svečias dainavo operos solisto V. Juozapaičio albumo „Neprarask Vilties" pristatymo koncerte, kurio įrašas buvo išleistas DVD pavidalu – „Neprarask Vilties (DVD)". Vėliau Merūnas dalyvavo ir šio V. Juozapaičio albumo pristatymo koncertiniame ture po Lietuvą.

2008 m. gegužės mėn. dalyvavo Estijoje vykusiame tarptautiniame konkurse „Laagna Laul 2008". Pasirodęs su 3 dainomis – „Su Tavim", „All By Myself" bei „Caruso" ir įveikęs 21 konkurentą, pelnė pagrindinį prizą – „Grand Prix" titulą bei 3000 eurų.

2008 m. rugpjūčio mėn. turėjo dalyvauti festivalyje „Vostočnyj bazar" Sočyje (Rusija), tačiau tam sutrukdė prasidėję kariniai neramumai tarp Rusijos ir Gruzijos. Tuomet dainininkas nusprendė su ta pačia programa po kelių savaičių sudalyvauti tarptautiniame dainų festivalyje „Canzoni dal Mondo" (Pasaulio dainos) Pompėjoje (Italija), kuriame dalyvavo po 2 atlikėjus iš 12 šalių. Atlikęs dainas „Caruso" bei „Su Tavim", laimėjo 1-ąją vietą, nugalėtojo taurę bei piniginį prizą.

2009 m. kovo mėn. dalyvavo LMTA organizuotame konkurse LMTA garbės daktaro Stasio Baro premijai laimėti. Premijas įsteigė Stasio ir Elenos Barų (JAV) fondas. Atlikęs 4 kūrinius – „Vai gražu" (A. Kačanauskas), „Treji gaideliai" (E. Gailevičiaus harmonizuota lietuvių liaudies daina), „Pietà, Signore" (A. Stradella) ir Kavaradosio ariją (G. Puccini „Toska"), laimėjo I premiją.

2009 m. lapkričio mėn. 23 – 28 d. dalyvavo XIX-ame vokalistų ir instrumentalistų konkurse „Societa Umanitaria" Milane (Italija), kuriame pirmą kartą dalyvauti galėjo ir užsieniečiai. Renginyje dalyvauti pasiūlė ir pasiruošti padėjo prof. V. Noreika. Konkurse varžėsi 22 dalyviai iš Italijos, Prancūzijos, Latvijos, Lietuvos, Olandijos ir Portugalijos. Merūnas pateko į finalinį penketuką, kuris, kaip numatoma, 2010 m. rudenį vyks į klasikinės muzikos turnė po Europą.

2010 m. su kompozitoriaus Raigardo Tautkaus sukurta daina „Rosa" dalyvavo nacionalinėje atrankoje į Euroviziją ir užėmė 6-ą vietą.

Diskografija
------------

Studijiniai albumai:

* 2007 m. – „Merūnas"
* 2009 m. – „Likime draugais"
* 2016 m. – „Muzika – Lietuvai" (kartu su Lietuvos Valstybiniu Simfoniniu Orkestru)

Papildomas dainas žiūr. *Merūno Vitulskio diskografija*

Aktorinė veikla
---------------

  

2008m. Debiutavo kaip "*Nemorino"* Lietuvos Nacionaliniame operos ir batelo teatre  *G.Donizzetti* operoj*e "*Meilės eleksyras - *L’elisir d’amore".*

      Po premjieros sulaukė pasiūlymo dirbti su "Cademi artist managment" akademinės muzikos agentūra, taip Merūno biografijoje atsirado pirmas tarptautinis debiutas, "Persey*"* vaidmuo  Donizzetti’s "*Anna Bolena"* Šveicarijoje Operos Festivalyje "St. Moritz".

      Tais pačiais metais jis debiutavo, "*Lenskio"* vaidmeny *P.Čeikovskio* operoje *"Eugenijus Oneginas"* Lietuvos Nacionalineme operos ir baltelo teatre,  režisierius Vasilij Barchatov, dirigentas Robertas Šervenikas, už šį debiutą tenoras buvo nominuotas "Auksiniam scenos kryžiui" ir apdovanotas „Operos švyturių" nominacijoje, "Metų debiutas".

      Su šiuo vaidmeniu, jis puikiai pasirodė Estijojos Tartu operos ir baltelo teatre "Vanemuine" Tartu, režisierius Dima Bertman vyr. dirigentas Paul Megi.

      Vienas iš riškiausių tenoro sukurtų vaimenų yra "*Alfredo"* *G.Verdi* operoje *"La Traviata".* Su šiuo vaidmeniu jis debiutavo Ispanijoje, režisieriaus Pier Luigi pizzi režisuotame "Royal Opera" produkcijoje prestižiniame Bilbao teatre „Abbao – Olbe" vaidmuo ruoštas su žymia dirigentė Kerilyn Wilson. Taip pat su šiuo vaidmeniu jis debiutavo Estijojos ir Lietuvos Nacionaliniuose operos ir baleto teatruose, bei buvo labai teigemai įvertintas.

          Neilgai trukus, po puikiu recenzijų tenoras buvo pakvietas dirbti su žynomu Holivudo režisierium Robertu Dornhelmu Austrijoje, viename iš didžiausių, "St’Margarethen" operos festivalių. Jis debiutavo *Rudolfo* vaidmenyje *G.Puccini* operoje "*Le Boehme",* apie jo debiutą, rašė vedamieji Austrijos kultūros leidiniai

"Austrios Kultūros naujienos ORF" įvertinimas – "Merūnas Vitulskis yra "St'Margarethen festivalio" atradimas, perspektyvus tenoras balse turi įvairių spalvų gamą, gamta ši tenorą apdovanojo meistrišku piano".

     Austrijoje debiutas neliko nepastebėtas, "Stadttheater Klagenfurt" pakvietė vaidinti Madufą *G.Verdi* operoj "*Lady Macbeth",* šis vaidmuo jaunam tenorui taip pat buvo sėkmingas. Dar tą patį sezoną, Merūnas buvo pakvietas dainuoti prestižiniame "Austrios Nacionaliniame operos teatre "Wiener Staatsoper", tą patį sezoną dainavo Graz Opera Theatre" *G.Puccini* operose*"Le Boheme".*– "*Rudolfo"* vaidmeny.

      Tenoras ne už ilgo debiutavo Prancuzijos operos teatre "OPERA Lille", jame atliko Pinkertono vaidmenį G.Puccini operoj "Madam Butterfly", spektaklis buvo  tiesiogiai transliuojamas Prancizijos ir Europos didžiausių miestų pagrindinėse aikštėse  ir šalių Nacionalinės televizijos žiurovams. Vėliau su šiuo vaidmeniu Merūnas dirbo Luxemburgo didžiajame operos teatre , "Luxembourg opera grand theater" rež. Jean Ksivadier minėto spektaklio pastatyme, premjieros metu, dalyvaujant Luxembourgo - Karališkai šeimai.

    Tarp visų užimtūmų užsienyje, Merūnas nuolat yra kviečiamas dirbti LNOBT spektakliuose, jis niekada nepamiršta kas yra jo šalis ir kokią atsakomybe privalo jausti dirbdamas svetur po Lietuvos Tenoro vardu, neišimtis garsusis Anthony Minghella (Didžioji Britanija) produkcija G. Puccinio "Madam Butterfly" opera, apkeliavus beveik visą pasauli, solistui leido įvertinti savo balso galimybę B.F.Pinkertono vaidmeny kaip tenoro "*Lyrico Lyrico" -* stiprus lyrinis tenoras

Per pastaruosius du metus tenoras atliko "*Alfredo"* vaidmenį *G.Verdi* operoje *"La Traviata"* Italijoj Neapoly legendiniame operos teatre *"San Carlo"* Merūnui dirigavo vienas garsiausių Italijos nacionaline vertybe laikomas dirigentas legendinis Nello Santi. Sekančioje kūrybinėje stotelėje, Austrijos "Wiener Staatsoper" šiame teatre solistas dainavo teatro *G.Puccini* operos *"Le Boheme"* produkcijoj – "*Rudolfo"*, jį atliko su Angela Gheorghiu *– "Mimi"* vaidmenį.

 Dar tą patį sezoną "Stadttheater Klagenfurt" teatre tenoras dalyvavo G.Puccini "Madam Butterfly" pastatyme, kuriame atliko, Pinkertono vaidmeny.

2017 Būtent su pastaruoju vaidmeniu, debiutavo Didžiojoj Britanijoj keturiuose teatrose, "Leeds Grand Theatre", "The Lowry opera", "Nottingham Theatre Royal", "Newcastle Theatre Royal".

Apie puikia spektaklio produkciją leidinių *"The Times", "Bach Track", "On Magazine", "British theatre guide", "Wharfedale Observer", "The Stage"* kritikiai atsiliepė su pagirimais, rašydami kritiką apie tenorą.

  Ne už ilgo, po kontrakto UK, neapleisdamas koncertinės veiklos, "Berlyner Philharmoniker" surengė solinį koncertą, diriguojant Konstantinui Orbelianui akomponuojant KSO. 

     Į Prancuziją, buvo pakviestas į "Nancy operos teatrą" ir debiutuos Pinkertono vaidmeny, o dar tais pačiais 2019 metais dainuos "Opera Kassel" teatre,  Vokietijoj. Po pandeminio laikotarpio, debiutavo Airijos Nacionaliniam Operos teatre G.Puccini operoj "La Boheme" Rodolfo vaidmeny. Po pasirodymo BBC muzikinio skyriaus kritikai solisto balso "spalvą" palygino su L.Pavarotti balsu. 

Tais pačiais 2024 metais buvo pakviestas į Šveicarijos "Luzerno" Operos teatrą dainuoti tą patį Rudolfo vaidmenį G.Puccinio operoj.

  

Tlikti vaidmenys tarptautinėse scenose:

*G.Puccini, "La Bohem" – Rudolfo*

*G.Puccini,"Madam buterfly" – B.F.Pinkertono*

*G.Verdi, "Lady Mcbeth" – McDufo*

*G.Verdi, "La Traviata" – G.Alfredo*

*G.Donizetti, "Elisir D‘amore" – Nemarino*

*G.Donizetti, "Anna Bolena" – Sr. Hervey*

*P.Chaikovsky, "Eugenij Onegin" – Lenskio*

*W.A.Mozart**, "'** Cossi fantute" – Ferando*

Vaidino Vilniaus mažojo teatro rež. Gyčio Padegimo spektaklyje „Meistriškumo pamoka" (kartu su Nijole Narmontaite), kur atliko Maria Callas studento tenoro Tonio vaidmenį, dainuojantį Kavaradosio ariją iš Giacomo Puccini operos „Toska".

Laimėjimai
----------

Wikiquote logoWikiquote logo
Puslapis projekte Vikicitatos -
***Merūnas Vitulskis***

* 2006 m. – LNK muzikinio realybės šou „Kelias į žvaigždes 2" nugalėtojas
* 2007 m. – Lietuvos radijo laidos „Muzikinis vidudienis" konkurso „Gražiausia meilės daina" nugalėtojas (daina „Su Tavim")
* 2007 m. – LNK muzikinio turnyro NML „Čempionų taurės" laimėtojas
* 2007 m. – Lietuvos radijo laidos „Muzikinis vidudienis" konkurso „Gražiausia meilės daina" III-os vietos laimėtojas (daina „Davė Dievas Man")
* 2008 m. – LNK muzikinio turnyro „Geriausia Visų Laikų KĮŽ komanda" II-os vietos kartu su Dange ir Skaiste laimėtojas
* 2008 m. – Tarptautinio konkurso „Laagna Laul" (Estija) nugalėtojas
* 2008 m. – Tarptautinio dainų festivalio „Canzoni dal Mondo" (Italija) Grand Prix laimėtojas
* 2009 m. – LMTA garbės daktaro Stasio Baro dainininkų konkurso nugalėtojas
* 2017 m. – Žurnalo „Žmonės" apdovanojimuose „Žmonės 2017" laimėjo „Mylimiausias metų atlikėjas" nominacijoje

Šaltiniai
---------

1. ↑  www.kaunodiena.lt Merūnas Šančiuose jaučiasi savas
2. ↑  www.alfa.lt Merūnas: „Nežinau, koks jausmas turėti tėtį"
3. ↑  www.drasinkimeateiti.lt Merūnas – Mokyklos patriotas
4. ↑  www.drasinkimeateiti.lt Merūnas – Garbės galerijos narys
5. ↑  www.balsas.lt Balsas – kaip rožės žiedas
6. ↑  www.alfa.lt Žvaigždūnai mikrofonus iškeitė į teptuką
7. ↑  www.vakarozinios.lt Merūnas – geriausias drageris
8. ↑  www.info.lt Merūno interviu: amžina kova su savimi Archyvuota kopija 2015-02-15 iš Wayback Machine projekto.
9. ↑  www.delfi.lt „Kelias į žvaigždes 2" laimėjo kaunietis Merūnas Vitulskis
10. ↑  www.vtv.lt „Kelias į žvaigždes 2" dalyviai dainavo kartu su N. Baskovu
11. ↑  www.alfa.lt Merūnas tarptautiniame festivalyje „Laagna Laul 2008" Estijoje
12. ↑  www.klubas.lt Karinė padėtis Gruzijoje sužlugdė Merūno planus
13. ↑  www.lrytas.lt Sočį Merūnas iškeitė į Pompėją Archyvuota kopija 2008-08-26 iš Wayback Machine projekto.
14. ↑  www.lrytas.ltApie Merūno pergalę Italijos tarptautiniame konkurse Archyvuota kopija 2008-09-12 iš Wayback Machine projekto.
15. ↑  www.7md.lt Stasio Baro jaunųjų dainininkų konkursas
16. ↑  www.15min.lt Merūnas Vitulskis: „Buvo daug atsitiktinumų, kuriuos pavadinčiau likimu"
17. ↑  www.alfa.lt Apie spektaklį „Meistriškumo pamoka"

Nuorodos
--------

* Merūno svetainė socialiniame tinklalapyje – Facebook
* Merūno dainų tekstai
* Merūno video-1